OPPSUMMERING AVHOLDTE, IKKE REFERERTE STYREMØTER.

7. april, 5. mai, 15. juni

Saker behandlet har vært:

* Workingkurs
* JAL- og Apportkurs
* Blodsporkurs
* Økonomi
* Representanskapsmøte
* Klippekurs
* Familiedag
* Momskompensasjon
* Fellesutstilling Skarnes

**Styremøte 26. oktober**

Saker:

* Årets fellesutstilling/neste år
* Rosetter/telt/bukker
* Jal/Apport/jakt
* Taushetsløfte
* Treningsgrupper
* Aktivitetsplan
* Blodsporkurs
* Familiedag
* Opptelling utstyr/utstilling

Årets fellesutstilling med Nrk avd. Kongsvinger og Omegn ble en suksess, overskudd ca kr 25000,-. Mye arbeid, men overveldende positive tilbakemeldinger, som ga mye pågangsmot for neste år.

Neste års utstilling ble umiddelbart planlagt, rosetter innkjøpt, dommere invitert, ringpersonale avtalt. Så, 22/10, kom mer tilfeldig beskjed fra Nrk at vi trolig ikke får med deres raser. Absolutt ingenting hadde tydet på dette før den dagen, heller motsatt. Masse telefoner og samtaler er tatt, vi har fått mye hjelp fra hovedstyrets leder Kari Knutsen, men det står fortsatt fast der. De har kun godkjent sine valper til vår utstilling. Årsaken skal være at de skal ned til årlig 45 utstillinger åpne for retrievers. Det forventes et møte med Nrk i kommende uke, uke 45. (Misty, Solveig)

Det er fortsatt aktuelt med utstilling på Skarnes, og for denne og framtidige utstillinger, skal det kjøpes inn trimmebord, 1 dommertelt og plasseringsbukker. Dette gjør vi i 2023.

Helena E. Stjern informerte om jaktutvalgets planer; Apportprøve 27/5-23, JAL/Apport 26/8-23 , Jaktprøver 23. og 24/9-23. Datoer er lagt inn i Arra, og info sendt HS v/Arild Stenbråten. Noen datoer kolliderer med andre arrangement, så det kan bli endringer. 20 ender er nylig innkjøpt for kr 1 600,-. Prøvehelgen på Kolsjø fikk et underskudd ca kr 5000,-. Helena er ansvarlig for innkjøp av skjema til prøver.

Jaktutvalget ønsket utvidelse, og Renate Iversen er forespurt. Hun har svart ja i dag. Jaktutvalgets leder har fått beskjed, og holder videre kontakt med henne.

Jaktutvalget har gode ideer til forskjellige kurs utover neste år, og styret hører gjerne mer om dette etterhvert. Disse skal selvfølgelig inngå i aktivitetsplanen.

Nsk Hovedstyret har utarbeidet et skjema for taushetsløfte beregnet på hs og avdelingsstyrer. Dette vil bli sendt ut til styrets medlemmer, og vi ber om det er mulig å utvide dette også til våre utvalg (Solveig)

Etter initiativ fra Helena er det opprettet treningsgrupper Oslo sør og nord. Det har vært litt oppstartsproblemer, men disse er nå trolig løst. Treningsgrupper SKAL være åpne for ALLE våre medlemmer. Admin. kan ikke blokkere medlemmer. FB-gruppene bør inneholde vårt navn (NSK avd. Oslo og Akershus)

Vi må bli mer aktive til å fylle i aktivitetsplanen som ligger på hj.siden. Hege fikk ansvaret, men pr nå foreslår undertegnede at vi ser mer spesifikt på dette ved neste møte. Noen datoer er fortsatt usikre.

Blodsporkurs viderekomne ble arrangert 29-30/10. Instruktør Nina Hagen-Johnsrød. 4 deltakere, overskudd kr 2800,-.

Familiedagen ble en suksess, med stor deltakelse. Oppmuntring til jul til de 2 utenfor styre/utvalg som hjalp til. Det ble veldig godt mottatt i fjor. (Solveig) Familiedagen kostet ca kr 5000,-.

Misty vil organisere ferdige kasser til våre utstillinger og andre aktiviteter. Hege ser over hva hun har lagret av utstyr.

Neste møte 22/11-22, kl 20.00, Solveig Holth